b'\n_START_ARTICLE_\nStaind\n_START_SECTION_\nHistoria\n_START_PARAGRAPH_\nLaulaja Aaron Lewis ja kitaristi Mike Mushok perustivat Staindin vuonna 1993 Springfieldiss\xc3\xa4, Massachusettsiss\xc3\xa4. Staind nykyisell\xc3\xa4 kokoonpanollaan syntyi vuonna 1995. Heid\xc3\xa4n ensimm\xc3\xa4inen albuminsa, Tormented, julkaistiin syksyll\xc3\xa4 1996. Staind tuli tunnetuksi seuraavan albuminsa, vuonna 1999 julkaistun Dysfunctionin ansiosta, jonka nu metal -tyylinen kappale "Mudshovel" nousi suureksi hitiksi. Samana vuonna yhtye p\xc3\xa4\xc3\xa4si Limp Bizkit laulajan Fred Durstin kautta Kornin tunnetulla Family Values kiertueelle._NEWLINE_Break The Cycle -albumi julkaistiin 2001, jolla yhtye meni pois ns. nu metal vaikutteistaan hieman perusrockimpaan ilmaisuun. Albumin rauhallisista balladimaisista kappaleista "It\'s Been Awhile" ja "Outside" nousi suuria hittej\xc3\xa4. "It\'s Been Awhile" oli yhtyeen ensimm\xc3\xa4inen, joka nousi Yhdysvaltojen Modern Rock Tracks listan ykk\xc3\xb6seksi. Astetta raskaampi singlejulkaisu "For You" nousi my\xc3\xb6s pieneksi hitiksi. Muita singlej\xc3\xa4 olivat "Fade" ja "Epiphany", joista my\xc3\xb6s julkaistiin musiikkivideot._NEWLINE_Staindin seuraava albumi, 14 Shades of Grey, julkaistiin vuonna 2003. Se menestyi kaupallisesti huomattavasti huonommin kuin aikaisempi albumi. Kuitenkin albumin kappaleista "Price to Play" ja "So Far Away" kummatkin nousivat hiteiksi Yhdysvalloissa. Staindin viides albumi, Chapter V, julkaistiin 9. elokuuta 2005, jolta hitiksi nousi ainoastaan kappale "Right Here". Vuonna 2006 yhtyeelt\xc3\xa4 julkaistiin ensimm\xc3\xa4inen kokoelma The Singles: 1996-2006, joka pani pakettiin yhtyeen senhetkisen uran tunnetuimpien singlejen a-puolet sek\xc3\xa4 vanhan kappaleen "Come Down" uuden version. Bonusraitoina albumilla olivat yhtyeen esiintymiselt\xc3\xa4 Hiro Ballroomissa._NEWLINE_Vuoden 2008 loppukes\xc3\xa4st\xc3\xa4 julkaistiin yhtyeen albumi The Illusion of Progress, joka sijoittui Yhdysvaltojen Billboardin albumilistalle suoraan kolmannelle sijalle, jonka ensimm\xc3\xa4inen single "Believe" nousi suureksi hitiksi yhtyeen kotimaassa.'